La XIII Fira d'abril arriba a Gandia de la mà de la Casa d'Andalusia
27 abril 2023

## La XIII Fira d'abril arriba a Gandia de la mà de la Casa d'Andalusia27 abril 2023Última actualització: 27 abril 2023

![](../gestion/img/7207eb80f5ae8db13176b5e2e43773642289851821745380d4d759bbcaf82de4.jpeg)  
  

La XIII Fira d'abril arriba a Gandia i, naturalment, de la mà de la Casa d'Andalusia. Amb motiu del pont de maig, el parc Ausiàs March (al recinte firal) es converteix en el punt neuràlgic d'aquest esdeveniment tradicional on es pot conéixer amb major profunditat la cultura, la música i l'art d'Andalusia.  
  
Així ho ha anunciat el regidor de Turisme, **Vicent Mascarell**, qui ha estat acompanyat pel representant de l'Associació Casa d'Andalusia en Gandia, **Juan Villarejo.**  
  
Els actes, que començaran demà 28 d'abril, es desenvoluparan fins al pròxim 1 de maig i comptaran amb gran varietat d'activitats que es duran a terme per a que tot aquell qui ho desitge acudisca a passar unes jornades lúdiques i d'oci.  
  
«La Fira d'Abril és una oportunitat per conéixer i gaudir de la cultura i la música d'Andalusia i per visitar la nostra ciutat. Aquest pont és una gran excusa i Gandia està treballant amb un gran ventall d'activitats i aquesta fira és una d'elles, amb l'objectiu de donar una oferta festiva», ha expressat el regidor.  
  
Per la seua part, Villarejo ha comentat "Demà a les 21.00 hores s'inaugurarà ja amb el tradicional 'Alumbrao' i per això hui estem treballant de valent per tindre-ho tot preparat. Convide a la gent a que es passe per ací perquè, a més, va a fer molt bon temps i tenim un gran ventall d'actuacions, gastronomia, cultura i art per a que tothom s'ho passe bé".

[Documentos adjuntos](../gestion/documentos/5b9a2bd37b9e64b23c4a9d4ae18b909bec6407a7f97ad0f9618d68e7ff748e91.jpeg)